Gandia estableix un dispositiu especial per a garantir la seguretat durant la celebració de la festivitat de tots Sants
20 octubre 2020

## Gandia estableix un dispositiu especial per a garantir la seguretat durant la celebració de la festivitat de tots Sants20 octubre 2020Última actualització: 14 juliol 2025

![](../gestion/img/ao1296-copia.jpg)  
  

Gandia ha establit un dispositiu especial extraordinari per a garantir la seguretat dels centenars de persones que amb motiu de la festivitat de tots Sants visitaran el cementeri municipal i que contempla mesures organitzatives, sanitàries i de mobilitat.

Així ho han explicat aquest matí durant una roda de premsa el regidor delegat de Serveis Bàsics, Miguel Ángel Picornell; el regidor de Seguretat i Trànsit, Nacho Arnau; i la regidora responsable de l'àrea de Sanitat, Liduvina Gil.

**Miguel Ángel Picornell** ha explicat que el dispositiu estarà en funcionament els dies 24, 25, 30 i 31 d'octubre i 1 de novembre i ha sol·licitat a la ciutadania en general que en la mesura que siga possible s'escalonen les visites evitant el cap de setmana de la festivitat i les hores centrals (d'11 a 14 hores) d'aquestes jornades on s'espera una major afluència. Picornell ha explicat que no serà necessari sol·licitar cita prèvia i que s'han instal·lat contenidors sense tapa per a evitar possibles contagis a més d'un reforç en la neteja durant tot el dia. Un altre aspecte abordat ha sigut que no hi haurà servei de granera i poal però sí d'escales.  
Pel que respecta a l'horari del cementeri des de 26 d'octubre, aquest serà des de les 07.00 a les 18.00 hores.

**Liduvina Gil** ha demanat que es respecten les distàncies interpersonals i que aquelles persones que puguen realitzen la neteja dels nínxols amb anterioritat per a evitar aglomeracions l'1 de novembre.  
Serà obligatori l'ús de màscara en tot el recinte, respectar la distància social i utilitzar els hidrogels que instal·larà l'ajuntament en els corredors.  
A més, l'edil responsable de Sanitat ha informat que no es pot menjar, ni fumar, ni accedir amb cadires de cap mena o amb qualsevol altre element que puga comportar l'agrupació de persones no integrants de la unitat familiar o suposar la prolongació de les visites.  
En l'accés al cementeri es demanarà en nom i número de telèfon perquè en el cas que siga necessari, Salut Pública puga posar-se en contacte amb les posibles persones afectades.  
Sobre les visites, s'ha establit un període de 45 minuts per accés que ha de ser respectat a més de limitar també l'ús de bancs i seients que puga haver-hi en el recinte.  
En cas d'utilitzar les escales mòbils per a accedir als nínxols, les persones que les utilitzen hauran de posar-se gel hidroalcohòlic abans i després d'utilitzar-les."_Amb aquesta mena de mesures i garantint el seu compliment podrem garantir la seguretat de tots els que assistisquen durant aquests dies al composant i evitar que es produïsquen focus de contagis_” finalizà Gil.

Finalment, **Nacho Arnau** ha informat del dispositiu posat en marxa des de la regidoria de Seguretat Ciutadana i Trànsit. Hi haurà distribuïts huit efectius de la Policia Local al matí i huit a la vesprada que organitzaran l'arribada de vehicles i vianants al cementeri que comptarà amb tres pàrquings amb capacitat per a 339 vehicles.

Dins del cementeri, a més dels agents es comptarà amb la col·laboració dels informadors municipals als quals se sumaran efectius de Protecció Civil i de la Creu Roja.  
Arnau ha explicat que s'han establit fluxos d'entrada i eixida en el cementeri per a evitar aglomeracions i mantenir la distància de seguretat.

Pel que respecta al servei de la Mariana Gandiense, l'horari d'eixides des del Grau serà a les 10.00, 11.00, 12.00, i 13.00 hores i per les vesprades serà a les 16.00, 17.00 i 18.00 hores mentre que el retorn des del cementeri serà a les 9.30, 10.30, 11.30, 12.30, i 13.30. Ja per les vesprades l'horari serà 16.30, 17.30 i 18.30 hores.

Per finalitzar, Arnau ha declarat que "hem preparat tots des de diversos departaments perquè tot el dispositiu funcione amb normalitat i vull tornar a demanar a la gent que escalone les seues visites".

[Twittear](https://twitter.com/share)